recursal/SuperWikiNEXT-32B huggingface dataset:
**Mathis Rayan Cherki** (s. 17. elokuuta 2003 Lyon) on ranskalais-algerialainen jalkapalloilija, joka edustaa ranskalaisseura Olympique Lyonia ja Ranskan alle 21-vuotiaiden maajoukkuetta hyökkäävänä keskikenttäpelaajana. Cherki on 177 senttimetriä pitkä, hän painaa 71 kg ja on molempijalkainen. Lyonissa hänellä on sopimus vuoden 2024 kesään asti, jonka jälkeen hänellä on vielä vuoden jatko-optio. Tämän sopimuksen Cherki kirjoitti elokuussa 2022. Cherki on Lyonin kasvatti, ja edustusjoukkueeseen hän liittyi tammikuussa 2020. Lyonin edustusjoukkueessa Cherki on pelannut 102 ottelua, joissa hän on tehnyt 14 maalia. Ensiesiintymisensä Lyonille Cherki teki Eurooppa-liigan ottelussa Brondbya vastaan syyskuussa 2021. Maajoukkueessa Cherki on pelannut 12 ottelua, joissa hän on tehnyt viisi maalia. Kesäkuussa 2023 Transfermarkt arvioi Cherkin arvon olleen 30 miljoonaa euroa.

Lähteet
-------

1. ↑  Eurosport, Cherkin paino *eurosport.com*.
2. ↑  Cherkin sopimus *ol.fr*.
3. ↑  Rayan Cherki - National team *www.transfermarkt.com*. Viitattu 30.6.2023. (englanniksi)
4. ↑  Cherki Transfermarkt-sivustolla *transfermarkt.com*.

Aiheesta muualla
----------------

* Cherki Ranskan jalkapalloliiton sivuilla (FFF, Fédération Française de Football)
* Cherkin esittely ja tilastot Who Scored-sivustolla
* Cherkin tilastot Flashscore-sivustolla

Olympique Lyonnais – Ligue 1
1 Lopes |
2 Diomandé |
3 Tagliafico |
4 Lukeba |
5 Lovren |
6 Caqueret |
7 Toko Ekambi |
8 Aouar |
9 Dembélé |
10 Lacazette |
11 Tetê |
12 Henrique |
15 Faivre |
17 Boateng |
18 Cherki |
20 Kumbedi |
21 Da Silva |
22 Reine-Adélaïde |
23 Mendes |
24 Lepenant |
26 Barcola |
27 Gusto |
30 Pollersbeck |
35 Riou |
40 Bonnevie |
88 Tolisso |
Valmentaja Blanc
Auður Ava Ólafsdóttir ja Erik Fosnes Hansen (maaliskuussa 2011)
**Erik Fosnes Hansen** (s. 6. kesäkuuta 1965 New York, Yhdysvallat) on norjalainen kirjailija.

Hansen on syntynyt New Yorkissa ja julkaisi esikoisteoksen *Falketårnet*. 20-vuotiaana. Hänen tunnetuin teoksensa on hänen toinen romaaninsa *Viimeiseen soittoon*, joka itsenäisissä mutta koko ajan tiiviimmin toisiinsa liittyvissä seuraa yksittäisten muusikoiden elämää, joiden ura ja elämä päättyy *Titanicilla*. Kirja on käännetty ainakin kolmellekymmenelle kielelle. Sen tarinaa jatkaa *Kertomuksia suojeluksesta. 1, Yö*.

Hansen on julkaissut myös runoja ja osallistuu aktiivisesti kulttuurikeskusteluihin. 

Hansen on Norjan akatemian jäsen. Fosnes Hansen on saanut Kirjanorjan seuran kirjallisuuspalkinnon vuonna 1990.

Hansen sai norjalaisessa lehdistössä huomiota heitettyään paperilla Edistyspuolueen norjalaisella radiokanavalla NRK P2:lla käydyn kiivaan keskustelun aikana.

Teokset
-------

* *Falketårnet* 1985
* *Salme ved reisens slutt* 1990 (*Viimeiseen soittoon* )
* *Beretninger om beskyttelse* 1998 (*Beretninger om beskyttelse*)
* *Underveis*, prinsessa Märtha Louisen muotokuva 2001
* *Kokebok for Otto* 2005
* *Løvekvinnen* 2006
* *Et hummerliv* 2016

Suomennetut teokset
-------------------

* *Viimeiseen soittoon*  (*Salme ved reisens slutt*), suomentanut Tuula Tuuva. Otava, 1992. ISBN 951-1-11874-9.
* *Kertomuksia suojeluksesta. 1, Yö* (*Beretninger om beskyttelse*), suomentanut Katriina Savolainen. Otava, 2000. ISBN 951-1-16129-6

Lähteet
-------

1. 1 2 3   Norsk biografisk leksikon
2. ↑  Det Norske Akademi for Sprog og Litteratur Norwegian Academy for Language and Literature.  Arkistoitu 10.2.2009.  (norjaksi)
3. ↑  Gikk til angrep under radioopptak Verdens Gang.

Aiheesta muualla
----------------

* Kuvia tai muita tiedostoja aiheesta **Erik Fosnes Hansen** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Suomi (KANTO)
* Yhdysvallat
* Ruotsi
* Latvia
* Japani
* Tšekki
* Kreikka
* Puola

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Essi Ritola** (s. 23. elokuuta 1997) on suomalainen pesäpalloilija. Ritola edustaa Superpesiksessä pelaavia Seinäjoen Maila-Jusseja. Hänen kasvattajaseuransa on Jalasjärven Jalas. Ritola on edustanut urallaan Superpesiksessä myös Hyvinkään Tahkoa, Lappajärven Veikkoja ja Lapuan Virkiää. Ritola teki marraskuussa 2020 Maila-Jussien kanssa 1+1-vuotisen sopimuksen. Hän pelaa ulkopelissä etukentällä tai polttolinjassa. Ritola on pelannut urallaan 124 Superpesiksen runkosarjaottelua. Näissä hän on lyönyt yhdeksän kunnaria ja 108 tavallista juoksua, tuonut 49 juoksua ja kerännyt 414 kärkilyöntiä. Ritola on pelannut urallaan yhdeksän Superpesiksen ylempää pudotuspeliottelua. Näissä hän on lyönyt neljä tavallista juoksua, tuonut yhden juoksun ja kerännyt 17 kärkilyöntipistettä. Ritola on pelannut urallaan kolme Superpesiksen karsintasarjan ottelua. Näissä hän on lyönyt kolme tavallista juoksua, tuonut kaksi juoksua ja kerännyt kymmenen kärkilyöntipistettä. Tilastot päivitetty kauden 2021 jälkeen.

Lähteet
-------

1. ↑
2. 1 2
3. ↑
*Tämä artikkeli käsittelee Astrid Lindgrenin luomaa henkilöhahmoa. Etunimestä kertoo artikkeli Marikki (nimi).*
**Marikki** on Astrid Lindgrenin luoma hahmo. 

Marikki on kirjoissa suunnilleen seitsemänvuotias. Marikin oikea nimi on Margareeta. Hän asuu Kesäkumpu-nimisessä talossa perheensä eli isänsä, äitinsä ja Liisa-pikkusiskonsa kanssa. Liisan oikea nimi on Elisabet. Liisa on viisivuotias. Perhe ei ole köyhä, ja he elävät normaalia perusturvallista elämää, jota kirjassa kuvataan.

Marikki keksii kokeilla kaikenlaista, vaikka ei aina ajattelekaan loppuun asti seurauksia. Tosin pikkusiskokin keksii välillä kaikenlaista. Naapurissa asuu köyhä perhe, jonka Marikkia vanhempi poika Abbe on hänen ystävänsä, vaikka Marikin vanhemmat eivät olekaan aivan samaa mieltä Abben sopivuudesta ystäväksi. 

Marikki pitää koulunkäynnistä, vaikka se ei aivan ongelmitta sujukaan. Koulussa on ongelmia myös köyhästä perheestä olevan Miian kanssa. Tosin se ongelma ratkeaa myöhemmin, kun tytöt ystävystyvät. Sitten Miian pikkusisko Ellakin pääsee mukaan.

Göran Graffman ohjasi kaksi elokuvaa Marikista vuosina 1979 ja 1980. Niiden pääosissa olivat Jonna Liljendahl (Marikki) ja Liv Alsterlund (Liisa).

Marikista kertovat kirjat
-------------------------

* Marikki (*Madicken*, 1960)
* Marikki ja Kesäkummun Tuikku (*Madicken och Junibackens Pims*, 1976)
* Meidän Marikki -yhteisnide (*Allas vår Madicken*, 1983)
* Marikki, katso, lunta sataa! -kuvakirja (*Titta, Madicken, det snöar!*, 1983)
* Liisa työntää herneen nenään (*När Lisabet pillade in en ärta i näsan* -kuvakirja, 1991)
* Marikin joululoma -kuvakirja (*Jullov är en bra påhitt, sa Madicken*, 1993)

Marikista kertovat elokuvat
---------------------------

* Marikki (*Madicken på Junibacken*, 1980), kirjan *Marikki* pohjalta.
* Marikin hassut seikkailut (*Du är inte klok, Madicken*, 1979), kirjan *Marikki ja Kesäkummun Tuikku* pohjalta.
*Tämä artikkeli käsittelee taidemaalaria. Erik Granfelt oli myös voimistelija.*
**Pär Erik Granfelt** (1. marraskuuta 1919 Jääski – 14. helmikuuta 1990 Helsinki) oli suomalainen taidemaalari ja graafikko. Hänen debyyttinsä oli Nuorten näyttelyssä vuonna 1947.

Granfelt opiskeli Vapaassa taidekoulussa vuosina 1946–1950 Sam Vannin ja Unto Pusan johdolla. Hänen sai runsaasti vaikutteita ranskalaisilta taiteilijoilta ja hänen työnsä olivat aluksi lähellä kubismia. Varhaiselle tuotannolle olivat tyypillisiä myös voimakkaat perusvärit. Myöhemmin hänen tyylinsä muotoutui realistisempaan suuntaan ja värinkäyttö muuttui herkemmäksi ja valoisammaksi. Granfeltin teosten aiheina ovat useimmiten ihmiset joko yksin tai ryhmänä sekä maisemat ja asetelmat. Hänen teoksissaan näkyy myös geometriseen abstraktioon perustuvaa ilmaisua. Maalausten ohella hän on tehnyt muun muassa litografiatöitä ja liitupiirustuksia. 

Granfeltilla oli usein näyttelyitä yhdessä Per Steniuksen, Anitra Lucanderin ja Rafael Wardin kanssa.

Lähteet
-------

* Uppslagsverket Finland[vanhentunut linkki]
* Niina Kalmari 2002. Tissarin taidekokoelma. Keräilijän ja kokoelman tarkastelua. Jyväskylän yliopisto, Pro gradu -tutkielma

Aiheesta muualla
----------------

* Erik Granfelt taiteilijamatrikkelissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)

 |
|  |
| Henkilöt | 
* Uppslagsverket Finland

 |

 |
**Mariliisa Salmi** (s. 20. syyskuuta 1964) on entinen suomalainen lentopalloilija, joka valittiin uransa aikana muun muassa Yhdysvaltain Yliopistosarjan parhaimmaksi pelaajaksi. Hän on myös kaikkien aikojen eniten naisten A-maaotteluita pelannut pelaaja; hän pelasi 235 maaottelua vuosina 1984–2000 ja vielä vuoden 2021 päättyessä hän oli ainoa yli 200 lentopallomaaottelua pelannut suomalaisnainen.

Lentopallourallaan Salmi voitti peräti viisi Suomen mestaruutta, joista neljä tuli peräkkäin vuosien 1990–1994 välisenä aikana ja viides lopulta vuoden tauon jälkeen 1996. Hänet valittiin vuoden naislentopalloilijaksi Suomessa 1990, 1992 sekä 1993, että myös vuoden liigapelaajaksi historian ensimmäisellä lentopallon SM-liigakaudella vuonna 1996. Urallaan Salmi edusti Kauhajoen Karhua, Vaasan Vasamaa, Brigham Young Universitya (USA), Kongsbergia (Norja), Courrieresia (Ranska) sekä Seinäjoen Tangoa.

Myöhemmin Salmi on valmentanut Suomen tyttöjen lentopallomaajoukkueita sekä toiminut Etelä-Pohjanmaan urheiluakatemian lentopallovalmentajana. Salmi valittiin Brigham Youngin yliopiston urheilijoiden Hall of Fameen vuonna 2011. Samaan aikaan hienoon kunniagalleriaan pääsivät myös yksi maailman arvostetuimmista lentopallovalmentajista Carl McGown sekä amerikkalaisen jalkapallon pelinrakentaja Gary Scheide, golfaaja Andy Miller ja yleisurheilija Courtney Pugmire Meldrum.

Pelaajatiedot
-------------

* Brigham Youngin yliopiston urheilijoiden Hall of Fameen valinta 2011

Seurat pelaajana:

* Kurikan NSU 1976–1978
* Kurikan Ryhti 1978–1981
* Pacific Palisades High School (USA) 1981–1982
* Kauhajoen Karhu 1982–1985
* Brigham Young University (USA) 1985–1988
* BK Kongsberg Norja 1988–1989
* Courriers Ranska 1989–1990
* Vaasan Vasama 1990–1996, 1997–2000
* Seinäjoen Tango 2000–2001.

Saavutuksia:

* 310 ottelua SM-sarjassa
* 5 SM-kultaa (1991–1994, 1996), 2 SM-pronssia (1984, 1995)
* 4 Suomen cupin voittoa (1990–1993)
* kolme kertaa puolivälierissä USA:n Yliopistosarjan (NCAA 1 div.) lopputurnauksessa
* Norjan mestaruus 1989
* Ranskan liigan hopea 1990

Maajoukkue:

* Ennätykselliset 235 A-maaottelua vuosina 1984–2000
* EM-kisat 1989
* 3 Länsi-Euroopan mestaruuskilpailut (1985–1987, hopeaa 1987)
* 5 PM-kultaa (1984, 1990, 1992, 1994, 2000).

Valinnat:

* NCAA 1. div. vuoden pelaaja USA:ssa 1986, 1986–87 AVCA 1st team, 1986–1987 VB Monthly 1st team, 1986 CVCA 1st team
* parhaan passarin palkinto Ranskan liigassa 1990,
* 4 kertaa kauden paras naislentopalloilija Suomessa (1990, 1992, 1993, 1996).

Lähteet
-------

* Ensimmäinen liigamestari Mariliisa Salmi[vanhentunut linkki]
* 

### Viitteet

1. ↑  Naisten A-maaottelutilasto (pdf)  26.10.2021. Suomen Lentopalloliitto. Viitattu 18.4.2022.
Raymond Burr
**Raymond William Stacey Burr** (21. toukokuuta 1917 New Westminster, Kanada – 12. syyskuuta 1993) oli kanadalainen näyttelijä. Hänet tunnetaan muun muassa television Perry Masonina. Lisäksi hänellä oli päärooli sarjassa *Etsivä Ironside*. 

Burr tunnetaan myös elokuvista, joista muutamia ovat *Sudenpesä* (1948), *Paikka auringossa* (1951), *Takaikkuna* (1954) ja *Godzilla* (1954), *Godzilla 1985* (1985). Hänellä on tähti Hollywood Walk of Famella, ja hän voitti kaksi Emmy-palkintoa vuosina 1959 ja 1961. Hän oli lisäksi kaksinkertainen Golden Globe -ehdokas.

Burr syntyi New Westminsterissä Kanadan Brittiläisessä Kolumbiassa irlantilaisen isän ja Chicagosta muuttaneen äidin esikoisena. Burrilla oli kaksi sisarusta. Burr haavoittui toisen maailmansodan aikana Okinawan taistelussa. Hänen vanhempansa William ja Minerva palasivat vuonna 1955 yhteen elettyään 33 vuotta erillään. Äiti kuoli 81-vuotiaana 1974 ja isä 96-vuotiaana 1985.

Burr meni naimisiin Isabella Wardin kanssa vuonna 1947, mutta liitto päättyi pian eroon. Hän väitti olleensa jo aiemmin naimisissa skotlantilaisen "Annette Sutherlandin" kanssa ja että heillä olisi ollut yhteinen lapsi, joka olisi kuollut sairauteen 1950-luvulla. Tällaisten henkilöiden olemassaoloa ei ole kuitenkaan voitu todistaa. Vuodesta 1958 kuolemaansa Burr eli yhdessä Robert Benevidesin kanssa. Burr oli homo- tai biseksuaali, minkä paljastuminen olisi voinut tuohon aikaan ollut hänen uransa kannalta tuhoisaa.

Burr osti vuonna 1965 1 600 hehtaaria maata Naitauban saarella Fidžillä, mutta myi sen vuonna 1983. Hänellä todettiin tammikuussa 1993 syöpä vasemmassa munuaisessa, ja leikkaushoidon viivästyttyä tauti ehti levitä. Hän kuoli Kaliforniassa 76-vuotiaana.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Raymond Burr**.
* Raymond Burr Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Australia
* Alankomaat

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* Europeana
* NARA
* SNAC
* IdRef

 |

 |
**Kustaa Aadolf Alanko** (5. syyskuuta 1905 Tampere – 15. maaliskuuta 1985 Helsinki) oli suomalainen poliitikko. Alanko toimi SDP:n kansanedustajana vuosina 1948–1966 edustaen Hämeen läänin pohjoista vaalipiiriä. Kunnallispolitiikassa Alanko toimi Tampereen kaupunginvaltuuston jäsenenä. Alanko valittiin presidentin valitsijamieheksi vaaleissa 1950 ja 1956.

Alanko kävi kansakoulun. Hän toimi renkinä Pohjanmaalla 1918–1922, tehdas-, rakennus- ja kivityömiehenä Tampereella 1922–1936, SDP:n Hämeen läänin pohjoisen vaalipiirin piirijärjestön toimitsijana 1936–1940, kuljetusliiton ja jalometalliliiton järjestäjänä 1936–1940 sekä SDP:n Pohjois-Hämeen piirisihteerinä 1940–1953.

Alangon vanhemmat olivat seppä Hugo Lindholm ja Ida Sirén. Alangon puoliso vuosina 1934–1964 oli Vieno Impi Pirhonen. Liitto päättyi eroon. Alangon toinen puoliso vuodesta 1964 oli Kerttu Kaino Heinonen.

Lähteet
-------

1. 1 2 3  .aspx Kustaa Alanko *Suomen kansanedustajat*. Eduskunta.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Campbell esiintymässä Bolognassa tammikuussa 2007.
**Isobel Campbell** (27. huhtikuuta 1976, Glasgow) on skotlantilainen laulaja-lauluntekijä ja sellisti. Hän oli skottiyhtye Belle & Sebastianin jäsen sen perustamisesta vuonna 1996 vuoteen 2002, jolloin hän erosi yhtyeestä henkilökohtaisista syistä. Hän oli yhtyeen taustalaulaja ja soitti selloa sekä koskettimia.

Campbell on tehnyt kaksi levyä nimellä **The Gentle Waves**. Ensimmäinen oli vuonna 1999 julkaistu *The Green Fields of Foreverland* ja toinen *Swansong For You*, joka julkaistiin vuonna 2000. Lisäksi hän on julkaissut omalla nimellään sooloalbumit *Amorino* (2003) ja *Milkwhite Sheets* (2006).

Campbell on tehnyt yhteistyötä Mark Laneganin kanssa. He ovat julkaisseet EP:n *Time Is Just the Same* (2004) ja levyt *Ballad of the Brokean Seas* (2006), *Sunday at Devil Dirt* (2008) ja *Hawk* (2010).

Vuonna 2006 *Ballad of Broken Seas* oli ehdolla Mercury Prizen saajaksi.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
Tapahtuma-aluetta South Bankissa Lontoossa.
Tapahtuman opasvihkosen kansi
**Festival of Britain** oli Yhdistyneessä kuningaskunnassa vuonna 1951 järjestetty tapahtuma, joka juhlisti Britannian saavutuksia tieteessä, taiteissa ja teollisuudessa. Sen pääorganisoijana oli työväenpuolueen poliitikko ja ministeri Herbert Morrison.

Kuningas Yrjö VI avasi Festival of Britainin Lontoossa 3. toukokuuta 1951. Tapahtuma ajoitettiin alkamaan Lontoon vuoden 1851 maailmannäyttelyn satavuotisjuhlavuonna, mutta se ei ollut esikuvansa tavoin kansainvälinen tapahtuma, vaan keskittyi puhtaasti Britanniaan. Tapahtuma ei rajoittunut pelkästään Lontooseen, vaan näyttelyitä ja esityksiä nähtiin myös muualla Yhdistyneessä kuningaskunnassa. Kaiken kaikkiaan Festival of Britainin yli 2000 eri tapahtumapaikassa kävi yli 18 miljoonaa vierailijaa ennen tapahtuman loppua syyskuussa 1951.

Uusi tapahtuma 2022
-------------------

Yhdistyneen kuningaskunnan pääministeri Theresa May ehdotti syyskuussa 2018 Festival of Britainin kaltaisen tapahtuman järjestämistä vuonna 2022. Ehdotus sai julkisuudessa ristiriitaisen vastaanoton, mutta Maytä pääministerinä seurannut Boris Johnson myönsi luvan tapahtuman järjestämiselle. Nimen Festival of Great Britain and Northern Ireland (ja pilkkanimen *"Festival of Brexit"*) saaneen tapahtuman suunnittelua on jatkettu myös koronaviruspandemian jälkeen huolimatta siitä, että sen vaatimaa rahoitusta voitaisiin muun muassa käyttää pandemian haittaamien taiteiden tukemiseen. Tapahtuman johtajaksi on valittu Lontoon olympialaisten 2012 taiteellinen johtaja Martin Green.

Lähteet
-------

1. ↑  The Festival of Britain 1951 *The History Press*. Viitattu 5.11.2018. (englanniksi)
2. ↑  Packer, Martin: The 1951 Festival of Britain in Birmingham and the English Midlands *The Victorian Web*. Viitattu 5.11.2018. (englanniksi)
3. ↑  1951: King George opens Festival of Britain *BBC ON THIS DAY*. Viitattu 5.11.2018. (englanniksi)
4. ↑  Duggan, Joe: Theresa May to launch 'Festival of Britain' to boost post-Brexit UK *express.co.uk*.  30.9.2018. Viitattu 5.11.2018. (englanniksi)
5. ↑  Woodcock, Andrew: Millions promised for 'Festival Brexit’ should be diverted to save arts events threatened by coronavirus, industry urges *The Independent*.  18.7.2020. Viitattu 14.8.2020. (englanniksi)
6. ↑  Harris, Gareth: Olympic games supremo Martin Green to lead 2022 post-Brexit UK festival *The Art Newspaper*.  24.12.2019. Viitattu 14.8.2020. (englanniksi)

Aiheesta muualla
----------------

* Sinclair, Iain: The Festival of Britain, 60 years on *The Guardian*.  22.4.2011. Viitattu 5.11.2018. (englanniksi)
* Atkinson, Harriet: *The Festival of Britain: A Land and Its People*. I.B.Tauris, 2012. ISBN 978-1848857926. (englanniksi)
* Conekin, Becky E.: *The Autobiography of a Nation: The 1951 Exhibition of Britain, Representing Britain in the Post-War World*. Manchester University Press, 2003. ISBN 978-0719060595. (englanniksi)

* Kuvia tai muita tiedostoja aiheesta **Festival of Britain** Wikimedia Commonsissa
Kustaa Aadolfin leivos koristellaan kuninkaan muotokuvalla.
Muunnelma.
**Kustaa Aadolfin leivos** (ruots. *Gustav Adolfsbakelse*) on ruotsalainen ajankohtaisleivonnainen, joka liittyy vuosittain kuningas Kustaa II Aadolfin kuolinpäivänä 6. marraskuuta 1632 vietettävään muistopäivään. 

Ensimmäisen tätä nimeä kantaneen leivoksen loi vuonna 1909 Göteborgissa sijainneen leipomo Bräutigamsin omistaja kondiittori Carl Bräutigam, joka halusi kunnioittaa kaupungin perustajan muistoa. Leivoksen pintaa koristava reliefikuva saattaa kuitenkin olla peräisin 1890-luvulta. Kondiittorisuku Arnholt katsoo olevansa kuninkaan päätä esittävän suklaakohokuvan luoja.

Perinteisen Kustaa Aadolfin leivoksen tunnistaa pintaa koristavasta Kustaa II Aadolfin korkokuvasta. Koristeen valmistamiseen käytetään yleensä marsipaania tai suklaata. Leivos on yleensä neliskulmainen, mutta eri leipomoiden tuotteiden muoto, valmistusaineet, työtavat ja koristelu vaihtelevat suuresti. Göteborgissa valmistettiin 16 erilaista leivosta, jotka kaikki oli koristeltu kuninkaan reliefillä.

Alkuperäisimpänä pidetään suklaalta ja sitruunalta maistuvia Kustaa Aadolfin leivoksia, joissa on sokerikakkupohjien välissä voikreemiä ja kaikki leivosten näkyvät pinnat kuorrutettuja. Vuonna 2003 järjestettiin kuitenkin kilpailu leivoksen uudistamiseksi niin, että valmistuksessa käytettäisiin 1600-luvun valmistusaineita. Voittajaksi valittu leivonnainen muistuttaa muodoltaan kruunua.

Kustaa Aadolfin leivokset ovat Ruotsissa hyvin suosittuja. Vuonna 1936 valmistettiin yksin Bräutigamin konditoriassa 8 000 Kustaa Aadolfin leivosta yhden päivän aikana. 1950-luvulla niitä voitiin ostaa 43 kaupungissa, ja nykyisin menekin arvellaan olevan kymmeniä tuhansia.

Lähteet
-------

1. 1 2  
Bräutigams Marsipan och Kofektyr Historik (Valmistajan kotisivut) brautigams.se. Viitattu 6.11.2009. (ruotsiksi)[vanhentunut linkki]
2. 1 2  En kungligt god historia "Gustav Adolfs huvud ska vara i choklad" *Expressen*.  Arkistoitu 4.3.2016. Viitattu 6.11.2009.
3. 1 2 3  Gunvor Fröberg: Gustav Adof i marsipan - historien om en älskad bakelse Hembakningsrådet.  Arkistoitu 17.11.2007. Viitattu 6.11.2009.
4. ↑   Gustav Adolf-bakelsen 100 år  5.11.2009. SVT (Sveriges Television).  Arkistoitu 7.11.2009. Viitattu 6.11.2009. (ruotsiksi)
5. ↑  Tävlingen om en ny Gustav Adolfsbakelse avgjord *Meny*. Sveriges Radio. Viitattu 6.11.2009. (ruotsiksi)
6. ↑  Simone Söderhjelm: Ny standard skapad för Gustav Adolf-bakelser *Expressen*.  6. marraskuuta 2003. Viitattu 6.11.2009. (ruotsiksi)

Aiheesta muualla
----------------

* Kuvia tai muita tiedostoja aiheesta **Kustaa Aadolfin leivos** Wikimedia Commonsissa
**Stifado** (kreik. στιφάδο, *stifádo*) on kreikkalainen uunissa valmistettu naudanlihapata, jossa on punaviinikastike. Naudanlihan sijaan voidaan käyttää myös muuta lihaa, kuten siipikarjaa, riistalihaa, jänistä tai mereneläviä. Stifado on perinteisesti talviajan ruokaa.

Stifadolautanen Míthymnassa Lesboksella.
Lihan lisäksi stifadoon käytetään paljon sipuleita sekä tomaatteja tai tomaattikastiketta. Kastike voidaan tehdä punaviinin sijasta myös punaviinietikkaan. Stifadoon tulee paljon mausteita, tyypillisesti muun muassa valkosipulia ja kanelia. Stifadoa haudutetaan uunissa pitkään. Stifado voidaan tarjoilla esimerkiksi perunoiden tai riisin kera.

Lähteet
-------

1. 1 2  Gaifyllia, Nancy: Understanding Greek Stifatho (Stifado) *The Spruce Eats*. Viitattu 18.6.2018.
2. 1 2  Stifado *Visit Cyprus*.  Arkistoitu 18.6.2018. Viitattu 18.6.2018.
3. 1 2  Stifado *Cyprus Island*. Viitattu 18.6.2018.

Aiheesta muualla
----------------

* Kuvia tai muita tiedostoja aiheesta **Stifado** Wikimedia Commonsissa
Kartta jossa järviä kuvataan alueilla (lake), jokia viivoilla (river) ja kaivoja pisteillä (well). 

**Shapefile** on suosittu avoin vektoripohjainen tiedostomuoto geospatiaalisen tiedon tallentamiseen paikkatietojärjestelmissä, jonka on kehittänyt yhdysvaltalainen paikkatietoratkaisuiden toimittaja Esri. Sen tavoitteena on luoda Shapefile-tiedostomuodosta laajasti tuettu standardi paikkatiedon tallentamiseen.

Shapefileja käytetään muiden vektorimuotoisten formaattien tavoin alue-, viiva- ja pistemuotoisen paikkatiedon ja kuvailevien tietojen tallentamiseen. Esimerkkeinä tallennettavasta tiedosta voisivat olla järvet (alueet), joet (viivat) ja yksittäiset puut (pisteet).

Nimestään huolimatta Shapefilen sisältämä data ei koostu vain yhdestä ainoasta tiedostosta, vaan vaatii ainakin kaksi muuta tiedostoa muun muassa alueisiin liittyvän oheistiedon tallentamiseen (tietokanta). Varsinainen geometriatieto on kuitenkin `.shp`-tiedostossa.

Erimuotoista tietoa, eli pisteitä, viivoja ja alueita, ei ole suositeltavaa esittää erilaisia tietoja samassa tiedostossa, vaan luoda kullekin muodolle omat shapefilet.

Dokumentaatio
-------------

* Esrin dokumentaatio: *Esri Shapefile Technical Description*
Tietojenkäsittelytieteessä **peräkkäishaku** eli **lineaarihaku** on yksinkertainen hakualgoritmi, joka etsii arvoa taulukosta käymällä sen läpi alkio alkiolta. Toisin kuin puolitushaku tai interpolaatiohaku, peräkkäishaku ei vaadi, että alkiot ovat suuruusjärjestyksessä.

Peräkkäishaku yleistyy jokaiselle tietorakenteelle, jonka alkiot voidaan luetella yksi kerrallaan (*iteroituva tietorakenne*) ja jonka alkioille on määritelty yhtäsuuruus.

Algoritmi
---------

Peräkkäishaun periaate voidaan muotoilla seuraavasti:

* Jos taulukon ensimmäinen alkio on etsitty arvo, palautetaan sen indeksi eli 0.
* Jos taulukon toinen alkio on etsitty arvo, palautetaan sen indeksi eli 1.
* Toistetaan vastaavasti kolmannelle alkiolle, neljännelle alkiolle...
* Jos viimeinenkään alkio ei ole etsitty arvo, palautetaan "ei löytynyt" eli –1.

Seuraava on pseudokoodina toteutettu peräkkäishakualgoritmi, joka kertoo arvon *x* indeksin taulukossa *T*:

```
T: taulukko [0 ... n – 1]
n: taulukon pituus eli alkioiden lukumäärä
x: etsittävä arvo

Palauttaa:
 * indeksin i ensimmäiseen alkioon, joka on yhtä suuri kuin x  (eli jos x = T[i])
 * –1, jos arvoa ei löydy

**function** peräkkäishaku(T, n, x)
    **for** i := 0 **to** n – 1 **do**
        **if** T[i] = x **then**
            **return** i
        **end if**
    **end for**
    **return** –1
**end function**
```

Suorituskyky
------------

Peräkkäishaun asymptoottinen suoritusaika on kertaluokkaa *O*(*n*). Jos oletetaan että haettava alkio esiintyy taulukossa, niin sen etsimiseen satunnaisesti järjestetystä *n*:n pituisesta taulukosta tarvitaan keskimäärin *n* / 2 vertailua. Parhaimmassa tapauksessa, jossa etsitty alkio on taulukon ensimmäinen alkio, tarvitaan yksi vertailu. Pahimmassa tapauksessa, jolloin etsitty alkio ei esiinny taulukossa lainkaan, algoritmi tekee syötteen pituuden verran eli *n* kappaletta vertailuja.

Samat luvut pätevät jokaiselle tietorakenteelle, jossa seuraavaan alkioon siirtyminen vie aina saman verran aikaa.

Erityissovelluksia
------------------

Peräkkäishaku yhdistettynä tietuealkioihin mahdollistaa ajassa *O*(*n*) toimivan hakurakenteen eli assosiaatiotaulun toteuttamisen lähes minkä tietorakenteen avulla tahansa. Esimerkkitoteutus taulukkona:

```
**record** Alkio
    key: avain, jonka perusteella arvoja noudetaan ja jolle on määritelty yhtäsuuruus
    value: arvo, varsinainen tietoalkio
**end record**

T: taulukko, jonka alkiot ovat tyyppiä Alkio
n: taulukon pituus
k: haettava avain

**function** lookup(T, n, k)
    **for** i := 0 **to** n – 1 **do**
        **if** T[i].key = k **then**
            **return** T[i].value
        **end if**
    **end for**
    **return** ei löytynyt
**end function**
```

Tehokkaampia hakurakennetoteutuksia ovat hajautustaulu ja tasapainoinen hakupuu.

Katso myös
----------

### Hakualgoritmeja

* Puolitushaku
* Interpolaatiohaku

### Peräkkäishakuun soveltuvia tietorakenteita

* Taulukko
* Linkitetty lista

### Tehokkaampia hakuja mahdollistavia rakenteita

* Hakupuu
* Punamusta puu
* Hajautustaulu
Zangbeto esiintyy festivaaleilla tammikuussa 2018.
**Festival vodoun** (myös *Perinteiden päivä* tai *Fête du Vodoun*, tunnetaan myös *Perinteisenä uskontojen päivänä*) on vuosittain tammikuun 10. päivänä Beninissä järjestettävä festivaali, jossa juhlitaan traditionaalisen afrikkalaisen uskonnon kulttuuria ja perinnettä.

Beninissä vodoun julistettiin virallisesti uskonnoksi vuonna 1996. Tammikuun 10. on virallinen vapaapäivä. Festivali on houkutellut osallistumaan sekä tuhansia sille omistautuneita, että matkailijota. Festivaalia vietetään koko maassa, mutta suurimmat tapahtumat järjestetään Ouidahissa ja Grand-Popossa.

Festivaali yrittää rakentaa vodouniin liittyvän taiteen kautta neljän vuosisadan historiaa Afrikan, Karibian, Amerikkojen ja Euroopan välillä. Näiden eri kansojen välinen historia perustuu suurelta osin orjakauppaan, jossa Beninin alue oli orjien merkittävä kokoamispaikka 1700-luvulla. Vaikka orjien edellytettiin luopuvan kulttuuriperintönsä taiteellisista ilmaisuista, vodoun levisi Atlantin yli. Vodoun-rituaaleja järjestettiin muun muassa Brasiliassa ja Boliviassa, vaikka ne olivat kiellettyjä orjien kuoleman- tai vankeusrangaistuksen uhalla. Salassa toimitetut Vodoun-rituaalit integroitiin katolisiin rituaaleihin ja käsityksiin, jolloin niistä tuli hyväksyttäviä. Vodouniin liittyvät Capoeira Brasiliassa ja Santeria Kuubassa, Kolumbiassa ja Venezuelassa.

Kuvia
-----

* Zangbeto vauhdissa.Zangbeto vauhdissa.
* ZangbetoZangbeto
* Kaksi Zangbetoa kulkee veneellä laguunin vastapäisen rannan kylästä.Kaksi Zangbetoa kulkee veneellä laguunin vastapäisen rannan kylästä.
* Ravintola festivaalialueella.Ravintola festivaalialueella.
* Kaksi Zangbetoa.Kaksi Zangbetoa.
* Festivaalin kulkue.Festivaalin kulkue.
* Kulkue ja festivaalin yleisöä.Kulkue ja festivaalin yleisöä.
* Kulkue ja kuvaaja.Kulkue ja kuvaaja.
* Puhujia, tv-ryhmä ja festivaaliyleisöä.Puhujia, tv-ryhmä ja festivaaliyleisöä.
* TanssijoitaTanssijoita
* ZangbetoZangbeto

Lähteet
-------

1. ↑  January - Voodoo Festival, Benin *World Nomads*.  17.12.2008. WorldNomads.com Pty Limited. Viitattu 2.1.2019. (englanniksi)
2. ↑  Okanla, Karim: Benin marks Voodoo Day *BBC News*.  11.1.2002. Viitattu 2.1.2019. (englanniksi)
3. ↑  Voodoo, a traditional religion on the Gulf of Guinea Coast *TransAfrica*.  Arkistoitu 2.1.2019. Viitattu 2.1.2019. (englanniksi)
4. ↑  Festival Vodoun *Festival des Arts Vodoun*. Viitattu 2.1.2019. (ranskaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Fête du Vodoun
Grigori Petrovski vuonna 1937.
**Grigori Ivanovitš Petrovski** (ven. Григо́рий Ива́нович Петро́вский, ukr. Григо́рій Іва́нович Петро́вський, *Hryhori Ivanovytš Petrovskyi*; 4. helmikuuta (J: 23. tammikuuta) 1878 Petšenihy – 9. tammikuuta 1958 Moskova) oli ukrainalaissyntyinen poliitikko Neuvostoliitossa.

Ukrainalaisesta syntyperästään huolimatta Petrovski piti itseään kansainvälisenä ihmisenä ja vastusti ukrainalaisnationalismia. Kun bolševikit murskasivat lyhytikäisen Ukrainan kansantasavallan (1917–1919), Petrovski taisteli bolševikkien joukoissa. Hänestä tuli Venäjän neuvostotasavallan sisäministeri. Vuonna 1919 hän palasi Ukrainaan ja toimi siellä neuvostotasavallan pääministerinä vuoteen 1938 asti. Petrovski oli Stalinin läheinen liittolainen. Ukrainassa häntä pidetään yhtenä pääsyyllisenä Holodomorina tunnettuun nälänhätään 1930-luvulla.

Neuvostoliiton keskushallinnossa Petrovski oli Ukrainan edustaja toimeenpanevassa keskuskomiteassa 1922–1938, Neuvostoliiton kommunistisen puolueen keskuskomitean politbyroon varajäsen 1926–1938 ja Neuvostoliiton korkeimman neuvoston varapuheenjohtaja 1938–1939.

Petrovskin poika Leonid Petrovski oli kenraaliluutnantti, joka kaatui Puna-armeijan joukoissa vuonna 1941.

Nykyinen Dnipron kaupunki oli nimeltään Dnipropetrovsk vuosina 1928–2016 Petrovskin kunniaksi.

Lähteet
-------

1. ↑  Ukraine tears down controversial statue *BBC*.  2009. Viitattu 26.11.2016.
2. ↑  Петровский Григорий Иванович *Справочник по истории Коммунистической партии и Советского Союза 1898–1991*. Viitattu 27.11.2016. (venäjäksi)
3. ↑  Petrovskii, Leonid Grigorevich *The Generals of WWII*. Viitattu 26.11.2016.
4. ↑  Dnipropetrovsk *Welcome to Ukraine*. Viitattu 26.11.2016.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Suomi (KANTO)
* Yhdysvallat
* Ruotsi
* Tšekki
* Alankomaat
* Puola

 |

 |
**Fetissi vodoun uskonnossa** on tavallisesti valmistettu esine, jossa on henkiä tai voimia, jotka liittyvät asiaankuuluviin rituaaleihin vodounissa. 

Monet fetissit koostuvat aineksista, jotka luovuttavat energiaa. Niissä on usein muun muassa tiettyjä kiviä, sarvia, tassuja, hampaita, luita, kynsiä, avaimia, pillejä, tukkaa, lukkoja, eläinten nahkaa, mutta myös maata ja vastaavia "epäpuhtaita", mutta vaikuttavia aineksia.

Fetissit toreilla
-----------------

Fetissejä myydään Länsi-Afrikassa usein toreilla, joissa myymälän päydän muiden tavaroiden joukossa voi olla myytävänä fetissejä, esimerkiksi kiviä, rautaesinetä, oksia tai puunpalasia. 
Fetissejä myydään myös suurilla toreilla (Le Marché aux Fétiches), kuten Lomen Akodessewan fetissitorilla tai Cotonoun Grand Marché de Dantokpalla.

Historia
--------

Aikoinaan asiakkaiden täytyi konsultoida kotona jumalien kanssa paikallisten fetissipappien avustuksella ja sen jälkeen matkustaa toreille ostamaan jumalien vaatimia tavaroita. Vuonna 1863 fetissimarkkina modernisoitui, kuin perustettiin uskonnollisia mietiskelypaikkoja kaupallisten myyntipöytien yhteyteen, jolloin vodoun-kauppa tuli yksivaiheiseksi.

Nykyisin ihmiset tulevat markkinoille ja poimivat mitä tahansa kalloista ja sarvista karvoitettuihin vuotiin tai puuteroituihin liskoihin tai hyönteisiin, jotka tukevat siunauksissa ja rituaaleissa, ja auttavat ihmisiä kaikenlaisiin asioihin. Esimerkiksi Akodessewan suuri fetissitori Lomessa, Togossa tarjoaa lääkehoitoa, toiveita erityisiin voimiin, tai halua voittaa rakastettunsa puolelleen.

Kuvia fetisseistä
-----------------

* Fetissimarkkina LomessaFetissimarkkina Lomessa
* FetissejäFetissejä
* Fetissifiguriineja Lomen markkinoilla.Fetissifiguriineja Lomen markkinoilla.
* Alttari Abomeyssa, Beninissä, jossa fetissifiguriineja.Alttari Abomeyssa, Beninissä, jossa fetissifiguriineja.
* Fetissifiguriineja Abomeyn lähellä Beninissä.Fetissifiguriineja Abomeyn lähellä Beninissä.

Lähteet
-------

1. ↑  Voodoo Fetish Market *Afrotourism*.  Arkistoitu 1.1.2019. Viitattu 1.1.2019. (englanniksi)
2. ↑  Fetish Market *Lonely Planet*. Viitattu 1.1.2019. (englanniksi)
3. 1 2  At Akodessewa Fetish Market, Ancient Voodoo Meets Modern Globalization *Curiosity*.  Arkistoitu 1.1.2019. Viitattu 1.1.2019. (englanniksi)
**Stig Thuresson Häggblom** (5. heinäkuuta 1926 Kotka – 17. elokuuta 2014 Helsinki) oli suomalainen urheilutoimittaja.

Häggblom, joka oli koulutukseltaan voimistelunopettaja (valmistui vuonna 1950), työskenteli vuodesta 1951 alkaen toimittajana *Hufvudstadsbladetin* palveluksessa, kunnes hän jäi eläkkeelle vuonna 1986. Vuosina 1953–1980 hän toimi lehden urheiluosaston päällikkönä. Häggblom oli *Hufvudstadsbladet*-vuosinaan aktiivisesti mukana urheilutoimittajien järjestötoiminnassa. Hän toimi vuosina 1963–1968 Urheilutoimittajain liiton puheenjohtajana ja vuosina 1964–1973 kansainvälisen urheilutoimittajajärjestön AIPS:n (Association Internationale de la Presse Sportive) varapuheenjohtajana. Hänet on nimetty Urheilutoimittajain liiton kunniapuheenjohtajaksi ja AIPS:n kunniajäseneksi.

Häggblom oli toimittamassa monia kirjoja. Näihin kuuluu muun muassa moni *Hufvudstadsbladetin* julkaiseman *Idrottsboken/Urheiluvuosi* -sarjan kirja sekä vuonna 1999 ilmestynyt *Paavo Nurmi, Viljo Heino och Urho Kekkonen* (ilmestynyt myös suomeksi Rauno Seppäsen suomentamana).

Häggblom oli vuodesta 1984 naimisissa japanilaissyntyisen Noriko Oshima Häggblomin kanssa. Hänen vaimonsa kuoli 60-vuotiaana keuhkosyöpään vuonna 2001. Häggblom asui eläköitymisensä jälkeen Massachusettsissa, Yhdysvalloissa. Siellä asuessaan hän muun muassa avusti suomalaisia ja japanilaisia lehtiä sekä piti omaa viikkopalstaansa *Raivaajassa*.

Häggblom palkittiin urastaan Pro Urheilu -mitalilla vuonna 2006.

Lähteet
-------

1. ↑  HBL: Stig Häggblom död *Hufvudstadsbladet*.  17.8.2014. Viitattu 26.8.2014.
2. ↑  Kuolinilmoitus, Helsingin Sanomat 23.9.2014, s. B 11
3. 1 2 3  Karapalo, Antero: Elämänura selvillä jo lapsena.  *Helsingin Sanomat*, 5.7.1996. Artikkelin maksullinen verkkoversio. Viitattu 18.5.2014.
4. 1 2 3  Pro Urheilu - tunnustuspalkintojen jakotilaisuus *minedu.fi*.  18.12.2006. Opetus- ja kulttuuriministeriö.  Arkistoitu 30.7.2011. Viitattu 7.3.2011.
5. ↑  FENNICA – Suomen kansallisbibliografia Kansalliskirjasto. Viitattu 7.3.2011. [vanhentunut linkki]
6. ↑  Noriko Haggblom *post-journal.com*.  27.7.2001. Viitattu 7.3.2011. (englanniksi)
7. ↑  In Memoriam (Arkistoitu sivu Internet Archivessa) *Harvard Extension School Alumni Bulletin: Fall 2002*.  2002.  Arkistoitu 30.7.2011. Viitattu 18.5.2014. (englanniksi)
8. ↑  Häggblom, Stig: Japani Suomen kuvioissa – ja Tokion Pekka myös.  *Fair Play – Urheilutoimittajain liiton jäsenlehti*, 2007, nro 2, s. 26. Artikkelin verkkoversio (PDF). Viitattu 7.3.2011.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Ifeanyi Festus Ezeli-Ndulue** (s. 21. lokakuuta 1989 Benin City) on nigerialainen koripalloilija, pelipaikaltaan sentteri. Hän edustaa NBA-liigan Golden State Warriorsia.

Golden State varasi Vanderbiltin yliopistossa pelanneen Ezelin vuoden 2012 NBA:n varaustilaisuudessa ensimmäisen kierroksen viimeisenä pelaajana.

Kaudella 2014–2015 Warriorsin kakkossentterinä pelannut Ezeli juhli joukkueen ensimmäistä NBA-mestaruutta 40 vuoteen.

Koripallomenestyksensä lisäksi Ezeliä pidetään poikkeuksellisen älykkäänä urheilijana. Hän muun muassa valmistui lukiosta 14-vuotiaana ja opiskeli Vanderbildtin yliopistossa biologiaa aikomuksenaan lääkärinopinnot. Hän hylkäsi Harvardin yliopiston stipenditarjouksen. Kun Ezelin koripalloammattilaisuus alkoi näyttää todennäköiseltä, hän vaihtoi biologian opintonsa kauppatieteisiin ja valmistui maisteriksi.

Lähteet
-------

1. ↑  Golden State Warriors sign first-round pick Festus Ezeli (englanniksi) ESPN. Viitattu 4.8.2012.
2. 1 2

Aiheesta muualla
----------------

* Kuvia tai muita tiedostoja aiheesta **Festus Ezeli** Wikimedia Commonsissa

* NBA:n pelaajaprofiili (englanniksi)

Golden State Warriors – NBA:n mestari 2015
1 Ognjen Kuzmić ·
4 Brandon Rush ·
5 Marreese Speights ·
7 Justin Holiday ·
9 Andre Iguodala ·
10 David Lee ·
11 Klay Thompson ·
12 Andrew Bogut ·
19 Leandro Barbosa ·  

20 James Michael McAdoo ·
23 Draymond Green ·
30 Stephen Curry ·
31 Festus Ezeli ·
34 Shaun Livingston ·
40 Harrison Barnes  

Päävalmentaja Steve Kerr   

Apuvalmentajat Ron Adams · Jarron Collins · Bruce Fraser · Alvin Gentry · Keke Lyles · Luke Walton
**Shaqir Rexhepi** (s. 21. lokakuuta 1987 Tetovo, Jugoslavia) on pohjoismakedonialainen jalkapalloilija. Hän on pelipaikaltaan keskuspuolustaja. Etniseltä taustaltaan Rexhepi on Pohjois-Makedonian albaaneja.

Rexhepi on FK Shkëndijan kasvatti. Hän debytoi seuran edustusjoukkueessan Pohjois-Makedonian pääsarjassa kaudella 2006–2007. Seuraavaksi kaudeksi Rexhepi siirtyi toiseen pääsarjaseuraan FK Renovaan, jota hän edusti puolitoista vuotta. Sen jälkeen hänen peliuransa vei seuraavina viitenä kautena Bosniaan, Kosovoon, Turkkiin, Saudi-Arabiaan, Slovakiaan ja Romaniaan.

Rexhepi siirtyi Veikkausliigan FC Honkaan keväällä 2014. Hongan valmentaja Shefki Kuqi ei pitänyt Rexhepiä kuitenkaan vakiokokoonpanossa, jonka vuoksi tilanteesta riitautuneena Rexhepin sopimus purettiin neljän pelatun ottelun jälkeen. Rexhepi sai kuitenkin keväällä 2015 sopimuksen Kuqin valmentaman, Ykkösessä pelanneen PK-35 Vantaan kanssa.

Rexhepi on edustanut Pohjois-Makedonian alle 19-vuotiaiden ja 21-vuotiaiden maajoukkueita yhteensä 27 ottelussa.

Lähteet
-------

1. ↑  S. REDZHEPI *scoresway.com*. Viitattu 1.11.2015.
2. ↑  Shefki Kuqi pani kaiken peliin - vaimokin huolestui *iltalehti.fi*.  22.1.2015. Viitattu 1.11.2015.
**Kati Hanhineva** (s. Simo) on suomalainen elintarvikekehityksen professori Turun yliopistossa. Hän aloitti tehtävässä tammikuussa 2020. Professuurin erityisalana ovat pohjoiset elintarvikkeet ja niiden terveysvaikutukset. Professuurin lahjoitti Raisio Oyj:n Tutkimussäätiö.

Hanhineva valmistui filosofian maisteriksi 1997 Oulun yliopiston biokemian koulutusohjelmasta pääaineenaan molekyylibiologia. Hän suoritti jatko-opintojaan professori Sirpa Kärenlammen johdolla Kuopion yliopiston kasvibiokemian tutkimusryhmässä. Hanhineva väitteli vuonna 2008 mansikan fenolisten yhdisteiden biosynteesin muuntelusta ja metaboliittiprofiloinnista. Hän on ollut vuodesta 2015 ravitsemus- ja elintarvikemetabolomiikan dosentti Itä-Suomen yliopiston terveystieteiden tiedekunnassa.

Hanhineva on selvittänyt tutkimuksessaan kasviperäisen ravinnon vaikutusta suolistoflooraan ja terveyteen sekä elintarvikkeiden valmistusprosessien vaikutusta fytokemikaaleihin. Keskeisenä menetelmänä hän hyödyntää massaspektrometri-perusteista metabolomiikka-analytiikkaa. Hanhineva tutustui menetelmään jatko-opiskelijana vieraillessaan Weizman-instituutissa Israelissa. Hanhineva on elintarvike- ja ravitsemustieteellisen metabolomiikan saralla kansainvälisestikin tunnettu tutkija. Hän oli mukana perustamassa Itä-Suomen yliopiston tutkijoiden Afekta Technologies -yritystä, joka nostettiin syksyllä 2021 merkittävimpien metabolomiikka-analyysia (aineenvaihduntatuotteiden eli metaboliittien analyysiä) tarjoavien startup-yritysten joukkoon.

Vuonna 2020 Jane ja Aatos Erkon säätiö myönsi Hanhinevalle ja tämän tutkimusryhmälle 1 648 000 euron apurahan neljälle vuodelle. Ryhmä tutkii jalostettujen kasviproteiiniruokien terveysvaikutuksia ja uudenlaisten elintarvikkeiden tuottamista.

Lähteet
-------

1. 1 2 3 4  Metabolomiikka soveltuu laajasti elintarvike- ja ravitsemustutkimuksiin *Kehittyvä elintarvike*.  31.10.2018. Viitattu 25.11.2021.
2. 1 2 3  Professoriluento: Kati Hanhineva Turun yliopisto. Viitattu 25.11.2021.
3. 1 2  Erkon säätiö tukee kasviproteiinien tutkimusta *Kemia-lehti*.  4.1.2021.  Arkistoitu 25.11.2021. Viitattu 25.11.2021.
4. ↑  Turun yliopisto nimitti pohjoisten elintarvikkeiden professuuriin Kati Hanhinevan *Ts.fi*.  12.12.2019.  Arkistoitu 25.11.2021. Viitattu 25.11.2021.
5. ↑  Tutkijoiden metabolomiikkayritys maailman kärkeen *Cision News / Itä-Suomen yliopisto*.  8.9.2021. Viitattu 25.11.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* ORCID

 |

 |
**Kurt Rommel** (20. joulukuuta 1926 Kirchheim unter Teck, Saksa – 5. maaliskuuta 2011 Stuttgart-Bad Cannstatt, Saksa) oli saksalainen luterilainen pappi, virsirunoilija ja hengellisten kirjojen kirjoittaja.

Rommel kasvoi musikaalisessa kodissa ja kirjoitti ensimmäisen runonsa 11-vuotiaana. Konfirmaation jälkeen hän päätti valmistua papiksi. Sodan sytyttynä 1939 hän joutui armeijaan. Hän joutui viimeisenä sotavuonna 1945 rintamalle ja ranskalaisten sotavangiksi, mutta hän saattoi jo vankileirissä aloitella teologian opintoja. Hän toimi sittemmin parikymmentä vuotta seurakuntapappina ja 1974–1991 Württembergin maakirkon seurakuntalehden *Evangelisches Gemeindeblatt for Württemberg* teologisena toimittajana. Saksan evankelisen kirkon nuorisotyöhön hän on antanut merkittävän panoksen, ja hänen kirjallinen tuotantonsa on runsas ja monipuolinen.

Rommel toimi nuorisopappina Stuttgartissa ja osallistyi musiikaalis-kulttuuriseen koulutustoimintaan "Evangelische Jugend Deutschland" -nuorisoliitossa. Hänen tavoitteenaan oli luoda lauluja, jotka olivat ajankohtaisia ja puhuttelevia. Hän pyrki uudistamaan jumalanpalveluksen muotoja; urkujen asemasta hän käytti musiikissaan monia musiikin tyylejä ja instrumentteja. Hän teki paljon yhteistyötä jumalanpalvelusuudistaja ja virsirunoilija Dieter Trautweinin kanssa. Hän sävelsi ja kirjoitti 800 virttä tai laulua ja noin 1000 kaanonia.

Hänen tuotannostaan on suomeksi muutama laulu tai virsi.

Suomen evankelis-luterilaisen kirkon virsikirja

* 452 Jo Herran armopöytä (Wir sind zum Mahl geladen,1967). Suom. Anna-Maija Raittila 1984. Sävelmä: Melchior Teschner 1615.
* 514 Anna meille rauhasi (Gib uns Frieden jeden Tag!, säk. 1 Rüdeger Lüders, säk. 2–3 Kurt Rommel 1965). Suom. Juhani Forsberg 1966. Sävelmä: Rüdeger Lüders 1965.

Ruotsin kirkon virsikirja

* 409 Du kallar oss till kyrkan /Me saimme kutsun kirkkoon (Liv Nordhaug Rommelin "Du hast uns, Herr, gerufen", 1967, muk. 1979, ruots. Britt G. Hallqvist 1983. Suom. Anna-Mari Kaskinen 1996.Sävelmä. Kurt Rommel 1967)

Siionin kannel

* 158 Sun kutsuasi, Herra, olemme totelleet (Du hast uns, Herr, gerufen, 1967). Suom. Lauri ja Petri Thurén.

Lähteet
-------

1. 1 2  [uid=50https://hymnology.hymnsam.co.uk/k/kurt-rommel Kurt Rommel] *strube.de*. Viitattu 23.2.2022. (saksaksi)
2. ↑  Per Olof Nisser, Inger Selander, Hans Bernskiöld: *Psalmernas väg Kommentaren till text och musik i Den svenska psalmboken*
Band 2 Psalmerna 205-429*, s. 512,513. Wessmans musikförlag AB Visby, 2017. ISBN 978-91-877-052-0. (ruotsiksi)*


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Suomi (KANTO)
* Yhdysvallat
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |

 |
Matthew Carter, 2018
**Matthew Carter** (s. 1. lokakuuta 1937 Lontoo) on englantilainen kirjainmuotoilija. Carter kouluttautui Paul Rädischin johdolla kirjasinleikkaajaksi alankomaalaisessa Enschedén kirjasinvalimossa ja kirjapainossa. Carter vastasi 1960-luvun alussa Crosfieldin typografisesta suunnittelusta ja toimi Linotypen kirjainmuotoilijana vuosina 1965–1981, jolloin hän suunnitteli lukuisia kirjaintyyppejä.

Carter perusti Mike Parkerin kanssa fonttivalmistaja Bitstreamin vuonna 1981. Vuonna 1991 hän jätti yrityksen perustaakseen Cherie Conen kanssa Carter & Cone -yrityksen, joka myy hänen suunnittelemiaan kirjaintyyppejä. Carterin suunnittelemista kirjaintyypeistä tunnetuimpia ovat Microsoftille tehdyt Verdana ja Georgia. Ne on optimoitu näyttöpäätteille ja säilyvät luettavina myös pienellä pistekoolla.

Vuonna 1997 Carter sai Type Directors Clubin ansiomitalin työstään typografian saralla.

Matthew Carterin suunnittelemia kirjaintyyppejä
-----------------------------------------------

* Alisal
* Amariya
* Auriol (alun perin George Auriol)
* Bell Centennial
* Carter Sans
* Cascade
* Cascade Script
* Charter BT
* Cochin
* Dutch 811
* Freehand 471
* Georgia
* HWT Van Lanen
* ITC Charter
* ITC Galliard
* Linotype Devanagari
* Monticello
* New Century Schoolbook
* Olympian
* Roundhand BT
* Shelley Script
* Skia CC
* Snell Roundhand
* Tahoma
* Verdana

Lähteet
-------

1. 1 2 3 4  Matthew Carter *myfonts.com*. Viitattu 10.9.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Ruotsi
* Alankomaat

 |
|  |
| Taiteenala | 
* Museum of Modern Art

 |
|  |
| Muut | 
* Europeana
* IdRef

 |

 |